Slovenska Bistrica, 27. 5. 2024

OBVESTILO O VPISU

**Spoštovana devetošolka, spoštovani devetošolec in starši!**

Veseli smo, da ste se odločili za izobraževanje na naši šoli in da boste aktivno sooblikovali naša skupna srednješolska leta. Obveščamo Vas, da se je v program Gimnazija prijavilo 52 kandidatov. Omejitve vpisa ne bo.

Vpisni postopek bo potekal na daljavo. Vso predpisano dokumentacijo nam **obvezno** posredujte do torka, **18. 6. 2024, do 9.00** (spričevalo 9. razreda boste na OŠ prejeli v petek, 14. 6. 2024).

Skenirano oziroma fotografirano dokumentacijo nam posredujte na elektronski naslov

gimnazija@sssb.si. Če nimate tehničnih možnosti za pošiljanje dokumentacije, nas o tem obvestite najkasneje do ponedeljka, 17. 6. 2024, do 12.00 na elektronski naslov gimnazija@sssb.si ali v tajništvo šole (02 843 20 70) med 9.30 in 12.00.

Posredovati morate naslednje dokumente:

* skenirano /fotografirano spričevalo 9. razreda;
* skenirano/fotografirano Obvestilo o nacionalnem preverjanju znanja v 9. razredu, če ste dali soglasje v Prijavi za vpis v začetni letnik;
* izpolnjeno Prijavo dijaka na šolsko prehrano, ki je priložena;
* v sporočilu navedite, ali ima učenec/-ka odločbo učenca s posebnimi potrebami v OŠ oziroma in/ali je bil/-a identificiran/-a kot nadarjen/-a učenec/-ka (priložite sken/fotografijo odločbe oz. poročila šole).

Dodatna pojasnila našim novim dijakom in dijakinjam:

1. Šolska malica: Dokler dijak ne odda »Prijave za šolsko prehrano«, ga ne moremo vnesti v sistem in ne more koristiti subvencionirane prehrane. V šoli lahko dijaki izbirajo med toplo in hladno malico, na voljo imajo pet menijev. Z oddajo prijave dijak ni zavezan, da bi moral v šoli jesti vsak dan.

Več informacij o šolski malici in o subvencioniranju le-te najdete na spletni strani www.sssb.si, pod zavihkom Dijaki, Šolska prehrana. Organizatorka šolske prehrane je Majda Vračko Zanič (majdavz@sssb.si).

2. Dijaška izkaznica je obvezen dokument za naročanje šolske malice. Zraven tega pa ISIC dijaška izkaznica omogoča tudi številne popuste in ugodnosti, vezane na status dijaka. Zaradi spremembe sistema ponudnika dijaških izkaznic bodo učenci dijaške izkaznice naročali prek spleta. Cena dijaške ISIC izkaznice za šolsko leto 2024/25 je 9,90€. Cena dijaškega ISIC paketa za 4 leta 19,90€. Navodila v zvezi z naročanjem dijaških izkaznic vam bomo v kratkem posredovali na e-poštne naslove, ki ste jih navedli v prijavi. Zaradi omenjene spremembe pri ponudniku trenutno žal nimamo več informacij.

3. Učbeniki in delovni zvezki: seznam gradiv in informacije v zvezi z izposojo gradiva iz učbeniškega sklada so priloga temu obvestilu. Gradivo iz učbeniškega sklada lahko prevzamete v knjižnici šole ob datumih navedenih, na sezamu šolskega gradiva. **Za prevzem gradiva morate v knjižnici šole pokazati potrdilo o plačilu UPN naloga, ki je priloga tega obvestila (odrezek položnice ali potrdilo o plačilu).**

4. Prvi šolski dan: Šolsko leto se prične v ponedeljek, 2. septembra 2024. Podrobnejše informacije v zvezi s prvim šolskim dnem bodo objavljene na spletni strani šole po 16. avgustu.

Razpored dijakov po razredih bo objavljen 2. septembra na notranjih vratih šole pol ure pred začetkom pouka.

5. Oblikovanje oddelkov: V e-pošti ob oddaji dokumentacije lahko navedete, če želi učenec/-ka obiskovati oddelek s sošolcem/znancem. Navedete lahko največ dve osebi. Ne moremo vam obljubiti, da bomo želje lahko upoštevali, se bomo pa potrudili. Kasneje posredovanih želja ne bomo mogli upoštevati.

Informacije o vpisu so objavljene tudi na spletni strani šole [www.sssb.si](http://www.sssb.si).

Prosimo, da nam vso zgoraj navedeno dokumentacijo posredujete v roku (**do 18. 6. 2024 do 9.00)**, da bomo lahko v najkrajšem času izvedli postopek vpisa ter vam posredovali potrebno dokumentacijo.

Če nimate tehničnih možnosti, da bi vpis izvedli na daljavo, vas prosimo, da nam to do 5. 6. 2024 sporočite na elektronski naslov amadejas@sssb.si. Posredovali vam bomo datum in uro osebnega vpisa.

Želimo vam veliko uspeha pri vpisnem postopku.

Amadeja Štukl in mag. Irena Wozniak, mag. Marjan Kampuš,

svetovalni delavki ravnatelj